
DR 31.7.2018                                                                    163                   

 
Datuk Seri Haji Ahmad bin Haji Maslan [Pontian]: Machang. 

 Dato’ Saifuddin Nasution bin Ismail: Hah, sila Yang Berhormat Machang.  

 Datuk Ahmad Jazlan bin Yaakub [Machang]: Terima kasih Tuan Yang di-Pertua, 
terima kasih Yang Berhormat Menteri... 

 Datuk Seri Haji Ahmad bin Haji Maslan [Pontian]: Bekas Ahli Parlimen Machang 
ini. 

 Datuk Ahmad Jazlan bin Yaakub [Machang]: Sahabat saya bekas Ahli Parlimen 
Machang waktu berada di sebelah sini... [Merujuk kepada blok pembangkang]  

Pertama, saya hendak puji sikitlah sikap Yang Berhormat Menteri menjawab, 
nampak kematangan seorang Menteri, bukan ada sesetengah Menteri yang jawab itu, 
kadang-kadang kita pun serabut dengar. 

■2210 

Saya rasa Yang Berhormat Gombak lepas ini pun macam itu. Matang, cukup hebat. 
Yang Berhormat Menteri, saya hendak tanya, bulan September nanti kita tahu SST akan 
dilaksanakan. Kebimbangan kita ialah kemungkinan peniaga-peniaga akan mengambil 
kesempatan di atas pelaksanaan SST ini dengan menaikkan harga di luar daripada tahap 
cukai yang akan dikenakan. 

Jadi saya melihat di sini yang dimaklumkan oleh Yang Berhormat Menteri, pegawai 
pemantau harga lebih kurang 1,044 orang dan 2,300 pegawai penguat kuasa. Kita sedar 
semua pegawai ini dilantik oleh kerajaan terdahulu. Adakah atau tidak cadangan daripada 
pihak kementerian Yang Berhormat Menteri untuk menambahkan pegawai-pegawai ini 
memandangkan kepada jumlah peniaga-peniaga yang akan sentiasa meningkat daripada 
semasa ke semasa. Ini kerana kebimbangan kita sama ada kerajaan atau kita, yang akan 
menjadi mangsanya ialah rakyat. Terima kasih. 

Dato’ Saifuddin Nasution bin Ismail: Tuan Yang di-Pertua, terima kasih sahabat 
saya Yang Berhormat Machang. 

Dato’ Dr. Noor Azmi bin Ghazali [Bagan Serai]: [Bangun] 

Dato’ Saifuddin Nasution bin Ismail: Dua perkara di situ. Apakah jangkaan kita 
apakala SST dilaksanakan pada September nanti akan berlaku trend peningkatan harga 
barang, dan kedua, apakah kementerian bercadang untuk meningkatkan keupayaan 
kekuatan? 

Saya hendak sebut bahawa adalah menjadi hasrat kami di peringkat kementerian 
bahawa rakyat seluruhnya harus menjadi friends of kementerian. Bermaksud, apabila rakyat 
pergi ke pasar- pegawai pemantau pergi ke pasar. Pegawai penguat kuasa akan pergi buat 
tinjauan dan ambil langkah serbuan dan sebagainya.  

Akan tetapi pengguna terbanyak adalah rakyat. Kalaulah rakyat boleh mengambil 
peranan itu, kalau dia pergi ke pasar raya dia mendapati ada item yang dijual pada harga 
yang tidak munasabah, dia boleh gunakan telefon pintar dia, dia ambil gambar dan dia hantar 
kepada kementerian. Itu akan menjadikan peniaga lebih berhati-hati kerana dia bukan hanya 
berdepan dengan 1,044 pemantau harga ataupun 2,300 pegawai penguat kuasa, tetapi dia 
akan berdepan dengan rakyat yang menggunakan kuasa beli mereka. 

Jadi dalam kata lain untuk makluman Yang Berhormat Machang, belum ada 
keputusan, belum ada cadangan untuk menambahkan kekuatan anggota setakat ini. 
Sebaliknya, hendak dimanfaatkan rakyat sebagai pihak yang paling ramai.  

Rakan saya Yang Berhormat Larut waktu menjawat jawatan ini telah pun 
meninggalkan lebih 800,000 Friends of KPDNKK yang kita tahu nama mereka, alamat 
mereka, nombor telefon mereka. Saya berhasrat untuk memanfaatkan kekuatan ini dengan 
memberikan satu garis panduan kepada mereka selain daripada kekuatan pegawai penguat 
kuasa dan juga Pegawai Pemantau Harga.  

 

 



Datuk Seri Haji Ahmad bin Haji Maslan [Pontian]: Machang. Dato' Saifuddin Nasution bin Ismail: Hah, sila Yang Berhormat Machang. Datuk Ahmad Jazlan bin Yaakub [Machang]: Terima kasih Tuan Yang di-Pertua, terima kasih Yang Berhormat Menteri... Datuk Seri Haji Ahmad bin Haji Maslan [Pontian]: Bekas Ahli Parlimen Machang ini. Datuk Ahmad Jazlan bin Yaakub [Machang]: Sahabat saya bekas Ahli Parlimen Machang waktu berada di sebelah sini... [Merujuk kepada blok pembangkang]. Pertama, saya hendak puji sikitlah sikap Yang Berhormat Menteri menjawab, nampak kematangan seorang Menteri, bukan ada sesetengah Menteri yang jawab itu, kadang-kadang kita pun serabut dengar. #2210. Saya rasa Yang Berhormat Gombak lepas ini pun macam itu. Matang, cukup hebat. Yang Berhormat Menteri, saya hendak tanya, bulan September nanti kita tahu SST akan dilaksanakan. Kebimbangan kita ialah kemungkinan peniaga-peniaga akan mengambil kesempatan di atas pelaksanaan SST ini dengan menaikkan harga di luar daripada tahap cukai yang akan dikenakan. Jadi saya melihat di sini yang dimaklumkan oleh Yang Berhormat Menteri, pegawai pemantau harga lebih kurang 1,044 orang dan 2,300 pegawai penguat kuasa. Kita sedar semua pegawai ini dilantik oleh kerajaan terdahulu. Adakah atau tidak cadangan daripada pihak kementerian Yang Berhormat Menteri untuk menambahkan pegawai-pegawai ini memandangkan kepada jumlah peniaga-peniaga yang akan sentiasa meningkat daripada semasa ke semasa. Ini kerana kebimbangan kita sama ada kerajaan atau kita, yang akan menjadi mangsanya ialah rakyat. Terima kasih. Dato' Saifuddin Nasution bin Ismail: Tuan Yang di-Pertua, terima kasih sahabat saya Yang Berhormat Machang. Dato' Dr. Noor Azmi bin Ghazali [Bagan Serai]: [Bangun]. Dato' Saifuddin Nasution bin Ismail: Dua perkara di situ. Apakah jangkaan kita apakala SST dilaksanakan pada September nanti akan berlaku trend peningkatan harga barang, dan kedua, apakah kementerian bercadang untuk meningkatkan keupayaan kekuatan?. Saya hendak sebut bahawa adalah menjadi hasrat kami di peringkat kementerian bahawa rakyat seluruhnya harus menjadi friends of kementerian. Bermaksud, apabila rakyat pergi ke pasar- pegawai pemantau pergi ke pasar. Pegawai penguat kuasa akan pergi buat tinjauan dan ambil langkah serbuan dan sebagainya. Akan tetapi pengguna terbanyak adalah rakyat. Kalaulah rakyat boleh mengambil peranan itu, kalau dia pergi ke pasar raya dia mendapati ada item yang dijual pada harga yang tidak munasabah, dia boleh gunakan telefon pintar dia, dia ambil gambar dan dia hantar kepada kementerian. Itu akan menjadikan peniaga lebih berhati-hati kerana dia bukan hanya berdepan dengan 1,044 pemantau harga ataupun 2,300 pegawai penguat kuasa, tetapi dia akan berdepan dengan rakyat yang menggunakan kuasa beli mereka. Jadi dalam kata lain untuk makluman Yang Berhormat Machang, belum ada keputusan, belum ada cadangan untuk menambahkan kekuatan anggota setakat ini. Sebaliknya, hendak dimanfaatkan rakyat sebagai pihak yang paling ramai. Rakan saya Yang Berhormat Larut waktu menjawat jawatan ini telah pun meninggalkan lebih 800,000 Friends of KPDNKK yang kita tahu nama mereka, alamat mereka, nombor telefon mereka. Saya berhasrat untuk memanfaatkan kekuatan ini dengan memberikan satu garis panduan kepada mereka selain daripada kekuatan pegawai penguat kuasa dan juga Pegawai Pemantau Harga.